CELEX: 62021TN0088
Language: el
Date: 2021-02-12 00:00:00
Title: Υπόθεση T-88/21: Προσφυγή-αγωγή της 12ης Φεβρουαρίου 2021 — Paesen κατά ΕΥΕΔ

19.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/45
            
         
      Προσφυγή-αγωγή της 12ης Φεβρουαρίου 2021 — Paesen κατά ΕΥΕΔ
      (Υπόθεση T-88/21)
      (2021/C 138/61)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Sandra Paesen (Beersel, Βέλγιο) (εκπρόσωπος: M. Casado García-Hirschfeld, δικηγόρος)
      
         Καθής-εναγομένη: Ευρωπαϊκή Υπηρεσία Εξωτερικής Δράσης
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 10ης Απριλίου 2020 περί τοποθετήσεώς της σε νέα μη οργανική θέση και, επικουρικώς, να ακυρώσει την έκθεση η οποία συντάχθηκε μετά το πέρας της περιόδου δοκιμασίας της και επιβεβαιώθηκε με την εν λόγω απόφαση·
               
            
                  —
               
               
                  να ακυρώσει την απόφαση της ΑΔΑ, της 12ης Μαΐου 2020, με την οποία απορρίφθηκε το αίτημα παροχής βοήθειας που υπέβαλε η προσφεύγουσα-ενάγουσα στις 17 Ιανουαρίου 2020 βάσει του άρθρου 24 του ΚΥΚ·
               
            
                  —
               
               
                  να ακυρώσει, εφόσον απαιτείται, την απορριπτική απόφαση της 4ης Νοεμβρίου 2020 επί της ενστάσεως την οποία υπέβαλε η προσφεύγουσα-ενάγουσα κατά την έννοια του άρθρου 90, παράγραφος 2, του ΚΥΚ·
               
            
                  —
               
               
                  να την αποζημιώσει για την οικονομική ζημία και την ηθική βλάβη που η προσφεύγουσα-ενάγουσα θεωρεί ότι υπέστη λόγω της ηθικής παρενόχλησης και των παράτυπων ενεργειών της διοίκησης·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, όσον αφορά το ακυρωτικό αίτημα, η προσφεύγουσα-ενάγουσα προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται προσβολή των θεμελιωδών δικαιωμάτων χρηστής διοίκησης και του δικαιώματος ακροάσεως, πρόδηλο σφάλμα εκτιμήσεως και κατάχρηση εξουσίας.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 11 της απόφασης της Επιτροπής όσον αφορά μέλη του προσωπικού σε θέσεις στελέχους μέσου επιπέδου [C (2008) 5028/2] και της απόφασης του γενικού γραμματέα της ΕΥΕΔ, της 15ης Νοεμβρίου 2019, περί της ασκήσεως και περαιτέρω μεταβιβάσεως των εξουσιών που παρέχονται στην ΑΔΑ και στην ΑΣΣΠΑ [ADMIN(2019) 31], καθώς και πρόδηλο σφάλμα εκτιμήσεως.
               
            
                  3.
               
               
                  Ο τρίτος λόγος έχει δύο σκέλη.
                  
                              —
                           
                           
                              Με το πρώτο σκέλος προβάλλεται παράβαση της υποχρέωσης αιτιολογήσεως, η οποία απορρέει από το άρθρο 25 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (ΚΥΚ), παράβαση του άρθρου 7, παράγραφος 1, του ΚΥΚ και πρόδηλο σφάλμα εκτιμήσεως.
                           
                        
                              —
                           
                           
                              Με το δεύτερο σκέλος προβάλλεται παράβαση του άρθρου 26 του ΚΥΚ και πρόδηλο σφάλμα εκτιμήσεως.
                           
                        
            
                  4.
               
               
                  Με τον τέταρτο λόγο προβάλλεται προσβολή της αξιοπρέπειας και του δικαιώματος σε αξιοπρεπείς συνθήκες εργασίας καθώς και παράβαση του καθήκοντος μέριμνας και της απαγόρευσης κάθε είδους ηθικής παρενόχλησης.